মুরাদপুর থেকে বিবিরহাটে যেতে হাটহাজারী সড়কের দু’পাশে চোখে পড়বে গাড়ির পুরাতন যন্ত্রাংশের অসংখ্য দোকান। রয়েছে আরো বিভিন্ন পণ্যের দোকানও। এসব দোকানিরা সড়কের ফুটপাত দখল করে মালামাল সাজিয়ে রেখেছে। পথচারীরা হাঁটার ফুটপাত না পেয়ে ঝুঁকি নিয়ে সড়কে চলাচল করছে। মুরাদপুর এলাকায় এই চিত্র দীর্ঘদিনের। পুলিশ এ ব্যাপারে কার্যকর পদক্ষেপ না নেওয়ায় পথচারীরা প্রতিনিয়ত দুর্ভোগের শিকার হচ্ছে। সড়কে ফুটপাত পথচারীদের দুর্ভোগ নিয়ে দৈনিক পূর্বকোণে একাধিক রিপোর্ট হলেও কোনো প্রতিকার মিলছে না।